คือมีอะไรกับแฟนวันที่ 14 (รู้สึกว่าจะตกไข่ครับ เห็นเป็นขาวๆข้นๆ) ไม่ได้ใส่ถุงยาง แล้วก็ไม่เสร็จครับ หลังจากนั้นก็ให้ทานยาคุมฉุกเฉินไป แล้วก็มีอะไรกันอีกวันที่ 16 หลั่งนอก แล้วให้ทานยาคุมฉุกเฉินอีกรอบครับ ผ่านไปวันที่ 18 ก็มีอะไรกันอีกครับ หลั่งนอกเหมือนเดิมครับ แต่ไม่ได้ทานยาคุมฉุกเฉิน มีอาการปวดหน่วงๆครับผม วันที่ 20 แฟนสิวขึ้นครับ จากปกติเป็นคนหน้าดี วันที่ 21 แฟนปวดหัว เวียนศรีษะ ครับ วันที่ 22 แฟนมีเลือดออกช่องคลอด เป็นสีน้ำตาลก่อนแล้วค่อยเป็นสีแดงครับ แฟนบอกว่า ออกเหมือนประจำเดือน ออกมามากกว่า ไม่เหมือนรูปเลือดหน้าเด็กที่ส่งให้ แต่ก็น้อยกว่าทุกเดือนที่ผ่านมาครับ วันที่ 23 แฟนรู้สึกปกติดีครับ ไม่ปวดอะไรเลย นอนตอนกลางคืนไม่มีเลือดซึม แต่พอตอนกลางวันมีออกมาประมาณ 2-3 หยด เป็นเลือดสีน้ำตาล ไม่มีเมือกครับ อยากทราบว่า อาการที่เกิด และ เลือดที่ออกมา มีโอกาสที่เกิดจากอะไรได้บ้างครับ มีโอกาสตั้งครรภ์มั้ยครับ ขอบมากครับ
สวัสดีค่ะ การมีเพศสัมพันธ์โดยไม่ได้ใส่ถุงยาง ทำการหลั่งนอก ยังคงมีโอกาสตั้งครรภ์ได้สูงประมาณ 20% การใช้ยาคุมฉุกเฉินตามไปอาจจะช่วยลดโอกาสการตั้งครรภ์ลงไปได้ แต่อย่างไรก็ตามเป็นการคุมกำเนิดที่มีประสิทธิภาพต่ำกว่าการใช้ถุงยางอนามัยหรือการกินยาคุมแบบแผงรายเดือนอาการมีเลือดออกผิดปกติทางช่องคลอดที่ไม่ใช่รอบเดือนดังกล่าวมา อาจจะเกี่ยวหรือไม่เกี่ยวกับการตั้งครรภ์ก็ได้ สาเหตุต่างๆที่เป็นไปได้เช่น ผลข้างเคียงจากการใช้ยาคุมฉุกเฉินเอง เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นโดยจะบอกได้ชัดเจนนั้น ควรได้รับการตรวจยืนยันการตั้งครรภ์ และตรวจภายในหรืออัลตราซาวน์ร่วมด้วยถ้ามีข้อบ่งชี้ ควรไปพบแพทย์หากมีเลือดออกผิดปกติทางช่องคลอดที่ไม่ใช่ประจำเดือนจริง และในระหว่างนี้ควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง